|  |  |  |  |  |  |
| --- | --- | --- | --- | --- | --- |
|  | | |  | | |
| Retningslinjer for fase 2 i genåbningen for skoler og uddannelsesinstitutioner på BUVM’s område |  | | |
|  | |  | | |

Nedenstående retningslinjer gælder skoler og uddannelsesinstitutioner på Børne- og Undervisningsministeriets område pr. 18. maj 2020. Det bemærkes dog, at Sundhedsstyrelsens nye vejledning er trådt i kraft den 10. maj 2020.

|  |  |
| --- | --- |
| **Retningslinjer for skoler og uddannelsesinstitutioner pr. 18. maj 2020** | |
| **Elevgrupper omfattet af genåbning** | I forlængelse af genåbningens fase 1 pr. 15. april 2020 og fase 2 pr. 18. maj 2020 er der genåbnet for følgende:  Grundskole:   * 0.-10. klasse, herunder 10. klasse udbudt af erhvervsskoler * Elever i specialtilbud, specialklasser, ungdomsskolens heltidsundervisning, mv. på alle klassetrin * SFO, fritidshjem og klub for alle klassetrin * Alle ungdomsskolens aktiviteter for elever i 0.-10. klasse   Ungdoms- og voksenuddannelser:   |  | | --- | | * Elever i 3.g, 2.hf og elever i ASF-klasser (Autisme Spektrum Forstyrelser)\* * Elever på forberedende grunduddannelse (FGU) samt afløb af KUU, EGU og produktionsskoleuddannelse * Elever på TAMU\* * Elever på særligt tilrettelagt uddannelse (STU) * Praktisk undervisning for elever på erhvervsuddannelsernes grundforløb (GF1, GF2 og GF+), skolepraktik og hovedforløb, herunder certifikatfag og delsvendeprøver. * Merkantile eux-elever, som afslutter det studiekompetencegivende år sommeren 2020\* Tekniske eux-elever, der afslutter det/de sidste gymnasiale fag sommeren 2020\* * Hovedforløbselever på deres sidste år af erhvervsuddannelsen, herunder svendeprøver\* * AMU-kurser på transportområdet, rengøringsområdet, afslutning af kontraktuddannelser samt ansatte i forsvaret hvis særlige omstændigheder. * Certifikatkurser (myndigheds- og branchecertifikater), herunder recertificering, for ledige og beskæftigede * Specialundervisning for voksne, hvis denne kræver fysisk fremmøde | |  | |
| **Tidspunkt for**  **genåbning i fase 2** | Fase 2 af genåbningen sker fra 18. maj, når kommunalbestyrelsen ud fra Sundhedsmyndighedernes vejledninger vurderer, at ophold for børnene i det enkelte tilbud er sundhedsmæssigt forsvarligt. For fri- og privatskoler samt ungdoms- og voksenuddannelsesinstitutioner er det bestyrelsen, der ud fra Sundhedsmyndighedernes retningslinjer vurderer, hvornår ophold for børnene/eleverne/kursisterne i det enkelte tilbud er sundhedsmæssigt forsvarligt. |
| **Institutioner omfattet af genåbning** | Folkeskoler, fri- og privatskoler, SFO, fritidshjem, klub, ungdomsskolens undervisning, FGU-institutioner, udbydere af STU, offentlige gymnasier, udbydere af erhvervsuddannelser, AMU og uddannelser efter institutionsloven, private gymnasier, voksenuddannelsescentre, TAMU samt udbydere af specialundervisning for voksne. |
| **Form for fysisk undervisning** | Undervisningen foregår som udgangspunkt fysisk på skolen, for dem der er omfattet af genåbningen. Der vil fortsat være nødundervisning, og skolerne skal tage sundhedsmæssige hensyn i organiseringen af undervisning for at undgå smittespredning. Skolerne skal gøre brug fx forskudte mødetidspunkter og pauser.  Undervisningen kan i den forbindelse også finde sted uden for skolen, fx i form af åben skole, i naturen etc., ligesom der også fortsat kan gøres brug af fjernundervisning. Elever på erhvervsuddannelserne, der undervises i teoretiske moduler, som ikke kræver fysisk fremmøde, skal fortsat undervises via fjernundervisning.  Der kan af hensyn til de sundhedsfaglige anbefalinger forekomme visse ændringer af timetal og fysisk tilstedeværelse.  Tilrettelæggelsen af undervisningen må ikke afføde et større udækket pasningsbehov hos forældrene. |
| **Sundhedsfaglige vejledninger** | Der henvises til:   * Sundhedsstyrelsens anbefalinger i "COVID-19: Forebyggelse af smittespredning": <https://www.sst.dk/da/Udgivelser/2020/COVID-19-Forebyggelse-af-smittespredning>. * Sundhedsstyrelsens 'Oversættelse af generelle anbefalinger om forebyggelse af smittespredning til dagtilbud og skoler': [LINK] * Spørgsmål-svar på uvm.dk: <https://www.uvm.dk/aktuelt/i-fokus/information-til-uddannelsesinstitutioner-om-coronavirus-covid-19/spoergsmaal-og-svar> |
| **Faglige krav til indhold af undervisning** | * Undervisning på de åbnede skoler og institutioner vil i fase 2 fortsat være *nødundervisning*, da det ikke alle steder vil være muligt at leve op til almindelige standarder for undervisning, herunder normalt timetal. * Undervisningen skal dog i videst muligt omfang leve op til de vanlige faglige krav. |
| **Organisering af undervisning** | * Lederen har i samarbejde med de ansatte inden for rammerne af lovgivningen og kommunalbestyrelsens/bestyrelsens beslutninger ansvaret for undervisningens kvalitet i henhold til det lovregulerede formål og fastlægger undervisningens organisering og tilrettelæggelse under hensyntagen til de sundhedsfaglige anbefalinger. Der er udarbejdet vejledninger og gode eksempler herpå på emu.dk, der udbygges og opdateres løbende. |
| **Elevers deltagelse i undervisningen** | * Det er udgangspunktet, at alle elever, der er omfattet af genåbningen, og falder inden for ovennævnte rammer, deltager i/møder frem til undervisningen. * Der henvises til Sundhedsstyrelsens vejledning for så vidt angår, hvornår en elev/kursist skal blive hjemme: https://www.sst.dk/da/corona/Saerlige-risikogrupper. Der gøres opmærksom på, at vejledningerne løbende kan blive opdaterede. * Elever, der efter en konkret individuel vurdering skal blive hjemme, skal modtage fjernundervisning. * En elev/kursist vil blive registreret som fraværende, hvis forældrene vælger at holde eleven hjemme/eleven vælger at blive hjemme, uanset at skolen/institutionen efter dialog med forældre/elev og elevens læge har vurderet, at eleven skal møde fysisk på skolen. Eleven vil i den situation ikke modtage fjernundervisning. * Skolen registrerer fravær og tilrettelægger selv registreringen. For folkeskoleelever indberettes fraværet i fase 2 ikke til kommunalbestyrelsen, og der trækkes ikke i børnefamilieydelsen som følge af fravær. |
| **Implementering** | * Sektorpartnerskaber med deltagelse af BUVM (formand), SUM, BM, KUM, MEDST og sektorernes interessenter fortsætter og drøfter løbende implementering og behov for tiltag. * BUVM understøtter implementering via bl.a.:   + Hotline   + Spørgsmål/svar på ministeriets hjemmeside   + Pædagogisk og fagligt vejlednings- og inspirationsmateriale på EMU.dk   + Rådgivning fra fag- og læringskonsulenter til den konkrete implementering.   + Understøttelse af lokale indsatser, der kan medvirke til at lukke udsatte elevers faglige huller som følge af nedlukningen, som eksempelvis turboforløb, læringscamps, særligt tilrettelagte undervisningsforløb på skolerne og ekstra lektiecafeer.   + Samarbejde med Sundhedsstyrelsen om, hvordan skolerne kan undervise elever i hygiejne, hensigtsmæssig adfærd mellem elever på skolerne, mv. |

\* De omfattede elever (fase 1) kan vende tilbage til deres kostafdeling.